Steelcase ตำนานบริษัทผลิตเก้าอี้ เบอร์ 1 ของโลก
ช่วงนี้ ลงทุนแมน ก็ไม่ต่างจากหลายคนคือ นั่งทำงานอยู่ที่บ้าน แล้วสิ่งที่ไม่น่าจะใช่ปัญหา ก็กลายเป็น ปัญหา เมื่อนั่งอยู่หน้าคอมพิวเตอร์นานๆ แล้วรู้สึก ปวดหลัง เมื่อยคอ  สิ่งที่ตามมาก็คืออยากได้เก้าอี้ใหม่แบบดีๆ ไปเลยสักตัว เลยค้นหาถาม Google จนมาพบเก้าอี้ตัวหนึ่งดูน่าสนใจมีชื่อว่า Steelcase  คราวนี้ก็เลยสงสัยอยากรู้เรื่องราวบริษัทนี้  และยิ่ง search ไปเรื่อยๆ ก็ยิ่งรู้ว่าบริษัทนี้ไม่ธรรมดา แล้วความไม่ธรรมดาของ Steelcase เป็นอย่างไร ลงทุนแมนจะเล่าให้ฟัง
16 เม.ย. 2563

Steelcase ตำนานบริษัทผลิตเก้าอี้ เบอร์ 1 ของโลก / โดย ลงทุนแมน
ช่วงนี้ ลงทุนแมน ก็ไม่ต่างจากหลายคนคือ นั่งทำงานอยู่ที่บ้าน
แล้วสิ่งที่ไม่น่าจะใช่ปัญหา ก็กลายเป็น ปัญหา
เมื่อนั่งอยู่หน้าคอมพิวเตอร์นานๆ แล้วรู้สึก ปวดหลัง เมื่อยคอ
สิ่งที่ตามมาก็คืออยากได้เก้าอี้ใหม่แบบดีๆ ไปเลยสักตัว
เลยค้นหาถาม Google
จนมาพบเก้าอี้ตัวหนึ่งดูน่าสนใจมีชื่อว่า Steelcase
คราวนี้ก็เลยสงสัยอยากรู้เรื่องราวบริษัทนี้ 
และยิ่ง search ไปเรื่อยๆ ก็ยิ่งรู้ว่าบริษัทนี้ไม่ธรรมดา
แล้วความไม่ธรรมดาของ Steelcase เป็นอย่างไร
ลงทุนแมนจะเล่าให้ฟัง
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
รู้หรือไม่ว่า บริษัทนี้มีอายุ 105 ปี ทำธุรกิจขายเฟอร์นิเจอร์อุปกรณ์สำนักงาน 
ซึ่งปัจจุบันมีพนักงาน 12,000 คน และมีตัวแทนจำหน่ายกว่า 800 รายทั่วโลก
ที่น่าสนใจก็คือ Steelcase เป็นบริษัทเฟอร์นิเจอร์สำนักงาน ที่มียอดขายเป็นอันดับ 1 ของโลก จากการจัดอันดับของเว็บไซต์ officerepublic
ปี 2017 รายได้ 99,159 ล้านบาท กำไร 4,074  ล้านบาท
ปี 2018 รายได้ 99,915 ล้านบาท กำไร 2,639 ล้านบาท
ปี 2019 รายได้ 112,593 ล้านบาท กำไร 4,120 ล้านบาท
จะเห็นว่าบริษัทมีผลประกอบการดีทุกปี จนล่าสุดมีรายได้แตะแสนล้านบาท
แต่ใครจะเชื่อว่าก่อนจะมาเป็น Steelcase หากย้อนกลับไปสู่จุดเริ่มต้นเมื่อ 105 ปีที่แล้ว
บริษัทนี้ใช้ชื่อว่า Metal Office Furniture Company 
มีพนักงานและช่างฝีมือแค่ 15 คน ประกอบตู้เหล็กเก็บเอกสารที่ใช้ภายในสำนักงาน
จนเมื่อมียอดขายโตขึ้นในทุกๆ ปี Steelcase ก็ขยายธุรกิจด้วยการผลิตเฟอร์นิเจอร์สำนักงานเพิ่มขึ้น
โดยหนึ่งในสินค้าที่สร้างความภูมิใจในอดีตของบริษัทนี้ก็คือ “โต๊ะ”
เพราะโต๊ะของ Steelcase มีส่วนร่วมอยู่ในหน้าประวัติศาสตร์ให้สงครามโลกครั้งที่ 2 ยุติลง
เมื่อนายพล Douglas MacArthur กับ ตัวแทนของจักรพรรดิญี่ปุ่น 
ได้เซ็นเอกสารข้อตกลงยุติสงครามบนโต๊ะของ Steelcase นั่นเอง
จากนั้นในปี ค.ศ. 1954  บริษัทก็ได้ตัดสินใจเปลี่ยนชื่อเป็น Steelcase ตามชื่อแบรนด์สินค้า 
และเริ่มขยายกิจการออกนอกสหรัฐอเมริกาเป็นครั้งแรกจนปัจจุบันมีธุรกิจครอบคลุมทั่วโลก
ในปัจจุบัน หนึ่งในสินค้าที่ขายดีอันดับต้นๆ ของบริษัทก็คือ เก้าอี้ 
เพราะมีอยู่หลายรุ่นเลยทีเดียวที่ได้รับความนิยมจากคนทั่วโลก
โดยเฉพาะรุ่น Gesture chair ที่ติด 1 ใน 10 เก้าอี้ที่ดีที่สุดในโลกในปี 2020
จากการจัดอันดับของ thewirecutter ซึ่งเป็นเว็บไซต์ชื่อดังในอเมริกาที่เกี่ยวกับการรีวิวสินค้า
แต่เมื่อดูราคาของเก้าอี้ Steelcase แล้ว ไม่ได้ตั้งราคาที่ถูกเท่าแบรนด์อื่นๆ แต่ทำไมคนยอมจ่าย
คำตอบคือคุณภาพสินค้า เพราะกว่าจะมาเป็นเก้าอี้หนึ่งตัวขายทั่วโลก Steelcase ต้องใช้เวลานานมากกว่า 2 ปี ตั้งแต่กระบวนการวิจัย พัฒนา ออกแบบสินค้า ไปจนถึงการผลิต ให้ตรงกับความต้องการของลูกค้าอย่างแท้จริง
ด้วยแนวคิดของ Steelcase คือ ต้องการรู้ก่อนว่า ลูกค้าตัวเองต้องการเก้าอี้แบบไหน ถึงค่อยลงมือผลิต
ยกตัวอย่างเก้าอี้รุ่น Gesture chair ที่มีการวิจัยจากท่านั่งของคน 2,000 คน ใน 6 ทวีปทั่วโลก สำรวจความคิดเห็นลูกค้าในทุกแง่มุม ว่าอยากได้เก้าอี้แบบไหน จากนั้นจึงค่อยลงมือผลิต
โดยการผลิตเก้าอี้แต่ละตัวนั้นก็จะใช้วัสดุที่สามารถนำไปรีไซเคิลได้
ซึ่งก็ทำให้ภาพลักษณ์แบรนด์นี้  เป็นมิตรกับสิ่งแวดล้อมขึ้นมาทันที
สำหรับเก้าอี้  Steelcase ในไทยนั้น มีตัวแทนจำหน่ายอย่างเป็นทางการ
แค่บริษัทเดียวคือ Modernform ที่นำเข้าแบรนด์นี้มานานถึง 28 ปี
และจุดเด่นคือการรับประกันเก้าอี้ทุกรุ่นนาน 12 ปี ซึ่งเก้าอี้บางตัวเราซื้อไม่กี่ปีก็เสียแล้ว
และนั่นคงเป็นหนึ่งเหตุผลที่ เก้าอี้นั่งทำงานตัวละเป็นหมื่นบาท สามารถขายได้ในบ้านเรา
นอกจากนั้น ถ้าคิดในอีกมุมหนึ่ง เรานั่งทำงานเป็นประจำวันละหลายๆ ชั่วโมง 
เก้าอี้ที่ไม่มีคุณภาพ ก็อาจทำให้เราปวดหลัง เมื่อยคอ จนต้องไปหาหมอ เสียทั้งเวลาและค่ารักษา
การลงทุนซื้อเก้าอี้คุณภาพสูง
เมื่อได้งานที่ดีขึ้น สุขภาพที่ดีขึ้น ผลลัพธ์มันอาจจะคุ้มค่ากับเงินที่ได้เสียไป ก็เป็นได้
เรื่องนี้ถือเป็นตัวอย่างที่ดีในการผลิตสินค้า 
ถึงแม้หากเราผลิตสินค้าราคาสูง แต่มีคุณภาพ และสามารถมอบสิ่งที่แบรนด์อื่นให้ไม่ได้
และสินค้ามีคุณค่ากับผู้ใช้ทั้งทางตรง และทางอ้อม
ผู้บริโภคก็พร้อมที่จ่าย เหมือนอย่างเก้าอี้ของ Steelcase..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References 
-
-
-
-Annual Report 2019